PARANTUMISKOULU
Jumala haluaa parantaa kaikki 1/2
Hei. Olen pastori Jaanus Ringmäe, ja tämä ohjelma on Parantumiskoulu.
Käsittelen lähetyksissä paranemista ja rohkaisen myös sinua, sillä -
Jumala haluaa parantaa jokaisen.
Paneudumme aiheeseen yksityiskohtaisesti -
nähdäksemme Jumalan tahdon ja sen, mitä Raamattu kertoo asiasta.
Luen ensin Raamatusta yhden jo tutuksi tulleen kohdan alkaen -
Sananl. 4. luvun jakeesta 20.
"Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään;
sillä ne ovat elämä sille, joka ne löytää, -
ja lääke koko hänen ruumiillensa."
Kuuntele tarkkaavaisesti esille tuomaani Jumalan sanaa, jotta -
se uppoaisi sydämeesi kuin lääke, ja Jumala saisi sinut parantaa.
Emme siis tutki Raamattua vain historiallisessa mielessä, vaan -
kasvattaaksemme sinussa uskoa, jotta Jumala voisi sinut parantaa.
Aloitetaan päivän aihe, joka on: -
Jumala haluaa parantaa jokaisen.
JUMALA HALUAA PARANTAA JOKAISEN
Väite Jumalan halusta parantaa kaikki sairaat on hyvin rohkea, -
mutta voimme aina uskoa Jumalan sanaan, joka on luotettavaa.
Luen sinulle Mooseksen 4. kirjan 23. luvun jakeesta 19 alkaen: -
"Ei Jumala ole ihminen, niin että hän valhettelisi, eikä ihmislapsi -
että hän katuisi. Sanoisiko hän jotakin eikä sitä tekisi, -
puhuisiko jotakin eikä sitä täyttäisi?" Tähän voimme luottaa.
Haluan perustella väitteeni Jumalan halusta parantaa ihan jokaisen.
Poimin Raamatusta muutaman kohdan, -
joista selviävät ne periaatteet, jotka todistavat tästä, -
ja joihin sinäkin voit uskoa.
Näistä totuuksista ensimmäinen löytyy kohdasta 2.Moos. 15:26.
Kirjataan tämäkin ylös, jotta se jäisi paremmin mieleen.
Eli: JUMALA ON PARANTAJAMME
Katsotaan, mitä kyseinen Raamatun kohta sanoo: -
"Hän sanoi: 'Jos sinä kuulet Herraa Jumalaasi, -
ja teet, mikä on oikein hänen silmissänsä, -
tarkkaat hänen käskyjänsä ja noudatat kaikkea hänen lakiansa, -
niin minä en pane sinun kärsit- täväksesi yhtäkään niistä vaivoista...
sillä minä olen Herra, sinun parantajasi"."
Tämän lupauksen sai Israelin kansa vaeltaessaan erämaassa.
Eli Jumala sanoi olevansa heidän parantajansa, jos he -
tottelisivat hänen sanaansa, ja tämä lupaus koski heitä kaikkia.
Jumala ei luvannut tätä vain joillekin kuten arpajaisvoittoa.
Hän sanoi olevansa parantaja kaikille, jotka tottelivat häntä.
Tämä periaate ei ole muuttunut miksikään, joten -
Jumalan silloin antama lupaus on vielä voimassa ja koskee meitäkin.
Voimme rohkeasti sanoa Jumalan olevan parantajamme, -
kunhan elämme hänen sanansa mukaan.
Jo tästä periaatteesta näemme, että Jumala haluaa parantaa jokaisen.
Seuraavakin lupaus löytyy Vanhasta Testamentista - luvusta, jossa -
Mooses sai erämaassa tehtäväkseen vaskikäärmeen tekemisen.
Kohdassa 4. Moos. 21:5-9 sanotaan seuraavasti: -
"Ja kansa puhui Jumalaa ja Moosesta vastaan:
'Minkätähden te johdatitte meidät pois Egyptistä kuolemaan erämaahan?
Eihän täällä ole leipää eikä vettä, -
ja me olemme kyllästyneet tähän huonoon ruokaan'
Silloin Herra lähetti kansan sekaan myrkkykäärmeitä, -
jotka purivat kansaa, niin että paljon kansaa Israelista kuoli.
Niin kansa tuli Mooseksen luo, ja he sanoivat: 'Me teimme syntiä, -
kun puhuimme Herraa ja sinua vastaan. Rukoile Herraa, -
että hän poistaa käärmeet meidän kimpustamme.'
Ja Mooses rukoili kansan puolesta. Silloin Herra sanoi Moosekselle: -
'Tee itsellesi käärme ja pane se tangon päähän, -
niin jokainen purtu, joka siihen katsoo, jää eloon".
Niin Mooses teki vaskikäärmeen ja pani sen tangon päähän; ..."
Tämä on mielenkiintoinen kertomus siitä, kuinka -
Israelin kansa kyllästyi ja alkoi erämaassa nurisemaan -
Jumalaa ja Moosesta vastaan.
Kävi niin, että he saivat sekaansa myös myrkkykäärmeitä, -
jotka purivat heitä niin, että monet jopa kuolivat sen vuoksi.
He ymmärsivät tehneensä väärin, ja Jumala antoi tähän ratkaisun -
sanomalla Moosekselle, että tämän tuli tehdä käärme tangon päähän.
Ja Jumala sanoi: "Jokainen purtu, joka siihen katsoo, jää eloon'.
Haluan kiinnittää huomion juuri sanaan JOKAINEN.
Kirjaan tämänkin ylös, jotta näemme sen myös silmin.
Edellisten periaatteiden lisäksi kirjoitan sanan JOKAINEN, sillä -
jokainen joka sitä käärmettä katsoi tai silmäili, parani.
Pidän vanhasta Raamatun käännöksestä, jossa käytettiin -
sananmuotoa "silmäili innokkaasti" tai "ahmi katseella" - ja parani.
Taaskaan ei puhuttu joistakin tai monista, vaan -
jokaisesta, joka täytti Jumalan asettamat edellytykset.
Jo vanhan liiton ajalta parikin Raamatun kohtaa -
kertoo Jumalan haluavan parantaa kaikki sairaat.
Mutta miten Jumala keksi käyttää Moosesta tähän vertauskuvaan, -
jossa Mooses teki vaskikäärmeen ja pani sen tangon päähän?
Se oli vertauskuva Jeesuksesta, mutta miksi se oli niin kova?
No varmaankin siksi, että Jeesus kantoi syntimme ja sairautemme.
Jokainen, joka erämaassa sitä vaskikäärmettä katseli, parani.
Samoin tänään, kun katsomme kohti Jeesusta, Jumala parantaa meidät.
Kysyt miten voimme katsoa Jeesusta? No, me katsomme Hänen sanaansa.
Luemme ja tutkimme sitä, ja kiitos sille, Jumala parantaa meidätkin.
Ja taaskin - tämä koskee jokaista!
Tutkitaan, mitä Jumalan sana sanoo tästä Uuden Testamentin puolella, -
eli haluaako Jumala tosiaankin parantaa ihan jokaisen sairaan?
Katsotaan kohtaa Mark. 1:40-42.
Tätä on käsitelty jo aiemmin, mutta koska se on niin hyvä, -
kannattaa sitä katsoa uudestaankin.
"Ja hänen tykönsä tuli pitalinen mies, rukoili häntä, -
polvistui ja sanoi hänelle: 'Jos tahdot, niin sinä voit minut puhdistaa'.
Niin Jeesuksen kävi häntä sääliksi, ja ojentaen kätensä hän -
kosketti häntä ja sanoi hänelle: 'Minä tahdon; puhdistu'.
Ja kohta pitali lähti hänestä ja hän puhdistui."
Mielenkiintoiseksi tämän tekee pitalitautisen kysymys, -
joka on monen kysymys myös tänään.
"Jumala, kykenet parantamaan minut, mutta en ole varma, haluatko..."
Näen asian näin, eikä tulkintani ole mielestäni mielivaltainen.
Monet rukoilevat nykyään: "Jumala, paranna minut, JOS haluat".
Miksi pyydämme sellaista, mitä Jumala on jo sanonut haluavansa?
Meidän tulee ensin olla varmoja Jumalan tahdosta, ja sitten anoa.
Tässä tilanteessa näemme, että Jumala ilmoittaa meille tahtonsa.
Tämän miehen epävarma käsitys Jumalan tahdosta kumoutuu, kun -
Jeesuksen vastaus olikin hyvin konkreettinen: "Minä tahdon".
Tänäänkin Jumala sanoo näin jokaiselle, joka häntä lähestyy, -
pyytää apua tai paranemista. Hän sanoo kaikille: "Minä tahdon".
Miten voin olla tästä niin varma?
Katsotaan seuraavaa periaatetta, Ap.t. 10:34
"Niin Pietari avasi suunsa ja sanoi: -
'Nyt minä totisesti käsitän, ettei Jumala katso henkilöön'."
Jumala siis sanoo, ettei hän katso henkilöön.
Pitalia sairastavalle hän sanoi "Minä tahdon",
ja niin hän sanoo tänäänkin jokaiselle.
Useampi Raamatun kohta todistaa Jumalan haluavan parantaa sairaat.
Katsotaan vielä joitakin Raamatun kertomuksia, jotta -
saamme vahvistuksen sille, että kaiken perustana on Jumalan sana.
Mikään ei perustu luuloihimme tai tunteisiimme, vaan Jumalan sanaan.
Eli katsotaan Luuk. 4:40-41, jossa sairaita tuodaan Jeesuksen luo.
"Auringon laskiessa kaikki, joilla oli sairaita, -
mikä missäkin taudissa, veivät ne hänen tykönsä.
Ja hän pani kätensä heidän itsekunkin päälle ja paransi heidät.
Myös lähtivät riivaajat ulos monesta, huutaen ja sanoen: -
"Sinä olet Jumalan Poika!" Mutta hän nuhteli niitä -
eikä sallinut niiden puhua, koska ne tiesivät hänen olevan Kristuksen."
Kiintoisaa on se, että tässäkään tilanteessa kukaan ei kysynyt, -
halusiko Jumala parantaa, tai parantaisiko hän -
ehkä vain tietynlaisia sairauksia, ja toisia taas ei...
Kaikki - eli jokaikinen sairas tuotiin paikalle.
He eivät arvuutelleet, kannattiko joku sairas tuoda paikalle, vai ei.
"...kaikki, joilla oli sairaita, mikä missäkin taudissa...
...pani kätensä heidän itsekunkin päälle ja paransi heidät."
Tästä ymmärrämme, että Jumala paransi ihan kaikki -
tuodakseen ilmi halunsa parantaa jokaisen. Se on hänen tahtonsa.
Ja miksi viedä kaikki, jos Jumala haluaisikin parantaa vain osan?
Kirjaan tämänkin ylös nähtäväksemme.
Eli...
KAIKKI SAIRAAT
Siirrytään evankeliumeista eteenpäin Apostolien tekoihin.
Tilanne on samantapainen, kyseessä Pietari ja sairaat.
Ap.t. 5:15-16 kuuluu näin: -
"Kannettiinpa sairaita kaduillekin ja pantiin vuoteille ja paareille, -
että Pietarin kulkiessa edes hänen varjonsa sattuisi johonkin heistä.
Myöskin kaupungeista Jerusalemin ympäriltä tuli paljon kansaa, -
ja he toivat sairaita....ja ne kaikki tulivat parannetuiksi."
Ihmiset toivat sairaansa kaduille eri vuoteille ja paareille, -
jotta Pietarin varjo lankeaisi heidän päälleen.
Taaskaan kukaan ei kysynyt, -
minkälaisia sairaita Jumala parantaisi...
He uskoivat jokaisen parantuvan ja siksi he toivat kaikki sairaat.
Parantuneista sanotaan, että "kaikki tulivat parannetuiksi", -
eli kaikki paikalle tuodut ja Pietarin varjoon sattuneet sairaat.
Jumalan Henki kosketti parantaen jokaisen siellä olleen sairaan.
Katsotaan vielä Apostolien tekoja kohdasta 28:7-9.
Tämä kertoo Paavalista tämän käydessä nykyisellä Maltalla.
"Lähellä sitä paikkaa oli saaren ensimmäisellä miehellä, -
jonka nimi oli Publius, maatiloja. Hän otti meidät vastaan -
ja piti meitä ystävällisesti kolme päivää vierainansa.
Ja Publiuksen isä makasi sairaana kuumeessa ja punataudissa;
ja Paavali meni hänen luoksensa, rukoili ja -
pani kätensä hänen päälleen ja paransi hänet.
...tulivat muutkin sairaat, mitä saarella oli, ja heidät parannettiin."
Publiuksen isä on sairas.
Paavali rukoilee kädet tämän päällä ja niin mies paranee.
Juttu tästä tapahtumasta lähti leviämään, -
ja niin paikalle tulivat muutkin sairaat, mitä saarella oli -
ja heidät kaikki parannettiin.
Tässäkään ei tapahtunut mitään erottelua tai valintaa siitä, -
kenet Jumala parantaisi, ketä ei... Jumala paransi jokaisen.
Tästä näkyy Jumalan kaipaus saada parantaa kaikki sairaat, ja -
sama näkyy Vanhassa Testamentissa, Jeesuksen palvelussa ja -
Apostolien teoissa. Jumala haluaa parantaa ihan kaikki sairaat.
Katsotaan yhtä hyvin tunnettua ja inspiroivaa Raamatun kohtaa, -
eli Heprealaiskirjettä 13:8.
Hepr. 13:8 kuuluu näin: -
"Jeesus Kristus on sama eilen ja tänään ja iankaikkisesti."
Tähän tiivistyy Jeesuksen palvelus ja äsken lukemani Raamatun kohdat.
Jeesus paransi sairaita ollessaan fyysisesti maan päällä, -
ja niin hän haluaa tehdä tänäänkin.
Sanoessaan pitalia sairastavalle "Minä tahdon; puhdistu", ja -
ilmaistuaan sanassaan, ettei katso henkilöön - pätee se nytkin.
Hän sanoo jokaiselle sairaalle: "Minä haluan parantaa sinut, -
vapauttaa ja päästää sairaudesta.
Laita nämä kertomukset mielessäsi nyt henkilökohtaiseen muotoon.
Eli "Jumala haluaa parantaa MINUT" korvaamaan "... parantaa jokaisen".
Jumalan tahto on auttaa meitä, ja tulla vastaan niitä, -
jotka ovat kuormittuneita, sekä parantaa kaikki sairaat.
Hän ei halua kenenkään sairastavan tai kärsivän. Siksi muista, että -
Jeesus Kristus on sama eilen, tänään ja iankaikkisesti.
Siirrytään taas Markuksen evankeliumiin.
Siinä on mielenkiintoinen ja entuudestaan tuttu tarina.
Mutta ensin kerron periaatteesta, joka tästäkin luvusta välittyy.
Kun Jumala opettaa kuinka parantua, haluaa hän sen myös toteutuvan.
Logiikka tässä on yksinkertainen. Kun meille opetetaan, -
kuinka jokin pitää tehdä, halutaan meidän tietysti sitä myös tekevän.
Minäkin olen kuin opettaja, mutta jos olisit matematiikan tunnilla, -
sinulle voitaisiin opettaa, kuinka lasketaan kolmion pinta-ala.
Ehkä kouluajoilta muistat, että se on kanta x korkeus jaettuna 2:lla.
Matematiikan opettajan antaessa tämän kaavan, tekee hän sen siksi, -
että oppilas voisi itse käytännössä suorittaa laskun.
Tämä toimii samoin. Löytäessämme Raamatusta periaatteita, -
joita seuraamalla Jumala parantaa, niin tottahan hän haluaa niin tehdä!
Periaatteet on tarkoitettu kaikille ihmisille, ja kun Jumala -
opettaa kuinka voimme parantua, on se opetus tarkoitettu kaikille.
Katsotaan nyt Mark. 16:15-18, jossa Jeesus puhuu.
"Ja hän sanoi heille: 'Menkää kaikkeen maailmaan ja saarnatkaa -
evankeliumia kaikille luoduille. Joka uskoo ja kastetaan, -
se pelastuu; mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat: minun nimessäni -
he ajavat ulos riivaajia, puhuvat uusilla kielillä, -
nostavat käsin käärmeitä... he panevat kätensä sairasten päälle, -
ja ne tulevat terveiksi."
Tässä puhutaan melkein kuin laista, joita Jumala on säätänyt monia.
Esim. painovoimalaki aiheuttaa esineiden kädestä putoamisen.
Se on yksinkertainen periaate ja laki, mutta lähes niin on tämäkin.
Kun uskomme, annamme toisten ihmisten laittaa kädet päällemme, -
tai laitamme itse kätemme sairaiden päälle - ja he paranevat.
Se on Jumalan opettama laki, joten tietysti hän haluaa paranemistamme.
Tässä on toinenkin kertomus, joka todistaa tästä samasta.
Eli Jaak. 5:14-16, ja jälleen yksi periaate siitä, kuinka parantua.
"Jos joku teistä sairastaa, kutsukoon tykönsä seurakunnan vanhimmat, -
ja he rukoilkoot hänen edestään, voidellen häntä öljyllä Herran nimessä.
Ja uskon rukous pelastaa sairaan, ja Herra antaa hänen nousta jälleen;
ja jos hän on syntejä tehnyt, niin ne annetaan hänelle anteeksi.
...rukoilkaa toistenne puolesta, että te parantuisitte;
vanhurskaan rukous voi paljon, kun se on harras"
Tässä on jälleen yksi periaate ja Jumalallinen laki.
Kiinnitetään huomiomme tähän: "Jos joku teistä sairastaa..."
Kirjoitetaan tämäkin muistiin.
JOS JOKU
"Jos joku teistä sairastaa, kutsukoon tykönsä seurakunnan vanhimmat, -
ja he rukoilkoot hänen edestään, voidellen häntä öljyllä Herran nimessä.
Ja uskon rukous pelastaa sairaan, ja Herra antaa hänen nousta jälleen."
Tässä taas periaate, jota seurata.
Jumala haluaa parantaa sen, joka tähän ohjenuoraan tarttuu.
Meidän tulee tehdä päätös tarttua Jumalan sanaan ja uskoa, että -
Jumala haluaa auttaa ja parantaa myös meidät.
Haluan lopuksi tehdä yhteenvedon tästä aiheesta ja kutsua sinut -
toimimaan sen pohjalta, mitä Jumalan sana opettaa.
Sovelletaan äsken opettamaani periaatetta käytäntöön.
Missä tahansa sairastatkin nyt, on sinulla Jumalan antamat kädet, -
ja minä voin rukoilla edestäsi. Voit laittaa kädet ihollesi -
tai siihen kehosi ongelmakohtaan, jota sairaus vaivaa -
ja uskoa, Jumalan voiman koskettavan sinua.
Isä, rukoilen että parantava voimasi koskettaisi -
kaikkia tätä katsovia ihmisiä uudistaen heidät.
Jeesuksen nimessä, käsken sairauksien ja kipujen poistua -
heidän kehoistaan, sillä sinä olet heidän parantajansa ja auttajansa.
Kiitos Isä, Jeesuksen nimessä.
Suomennos: Irene Tarkka